Imperia

Imperia on kaupunki Liguriassa, luoteis-Italiassa.

Ymmärrä
Imperia muodostuu kahdesta keskustasta, Oneglia (itä) ja Porto Maurizio (länsi).

Kaupunki ei ole varsinainen turistikohde ja sen turisteja ajatellen sen palvelut ovat rajoitettuja. Paikka on kuitenkin erinomainen ja keskeinen jos haluaa tutustua ympäröivään Ligurian maakuntaan.

Älä oleta että englantia osataan joka paikassa. Monissa paikoissa esimerkiksi saksalla pärjää paremmmin. Italian alkeidenkin osaaminen helpottaa.

Tule
Omalla autolla, bussilla tai junalla.

Lähimmät kansainväliset lentokentät ovat Genova ja Nizza.

Autolla
Liikennettä suhteellisen paljon ja kadut ovat kapeita. Italialaiset ovat kuitekin hyvin joustavia autoilijoita. Ole sinäkin.

Bussilla
Kaupungissa kulkee useita bussilinjoja, kuitenkin lähinnä vain rannikon suuntaisesti.

Kävellen
Kaupungin keskustaan ja ranta-alueeseen voi tutustua helposti kävellen. Keskustan ulkopuolella on kävely vaativampaa korkeuseroista johtuen.

Näe
Oliivimuseo.

Tee
Nauti hyvästä ruuasta ja olostasi. Retkeile ympäristössä. Myös kaupungin uimaranta on hyvätasoinen.

Osta
Ydin keskustassa on kauppakatu, jonka varrella useita pieniä liikkeitä. Keskustassa ei ole ruokamarkettien lisäksi varsinaista tavarataloa. Markkinat ovat viikoittain.

Alue on tunnettu omista viineistään, oliiviöljyistään sekä pestoista. Kokeile lisäksi erilaisia oliiviöljyyn tehtyjä herkullisia säilykkeitä.

Syö
Useimmat ravintolat ovat joko Oneglian satama-alueella tai Porto Mauritzion vanhassa kaupungissa. Syömään kannattaa lähteä myös esimerkiksi naapurikaupunkiin Diano Marinaan, jossa on parempi valikoima tasokkaampia ravintoloita.

Macaroni, Diano Marina.

Yökerhot
Yöelämä on hiljaista, ellei lähes olematonta.

Nuku
Hotellien sijasta kannattaa harkita huoneiston tai loma-huvilan vuokrausta. Niistä on laaja tarjonta.

Pysy turvassa
Varo taskuvarkaita tungoksessa. Älä jätä autoosi _mitään_ esineitä näkyville. Pelkästään pyyhe takapenkillä voi saada varkaan rikkomaan ikkunan tarkistaakseen ettei sen alla ole piilossa mitään arvokkaampaa.

Pysy terveenä
Vesi on yleensä juotavaa. Jos ei ole, siitä on yleensä ilmoitus (italiaksi). Varmuudeksi voi juoda vain pullovettä.